pythainlp/thai-wiki-dataset-v4 huggingface dataset:
วัดเจดีย์หอย

วัดเจดีย์หอย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านคลองบางหลวง ตำบลบ่อเงิน อำเภอลาดหลุมแก้ว จังหวัดปทุมธานี มีพื้นที่ทั้งหมด 113 ไร่ 3 งาน 8 ตารางวา
พระครูสุนทรคุณธาดา หรือหลวงพ่อทองกลึง สุนทโร ได้ออกธุดงค์ในประเทศพม่าและพบกับพระอาจารย์ศิลบันตะเป็นเวลาหนึ่งพรรษา ท่านได้ศึกษาวิชาอาคมจนแตกฉานจึงธุดงค์กลับมาที่ถ้ำโอ่งจุก อำเภอศรีสวัสดิ์ จังหวัดกาญจนบุรี ที่นั่นท่านมีนิมิตเห็นว่าบริเวณที่ตั้งวัดเจดีย์หอยในปัจจุบัน เมื่อ 8 ล้านปีก่อนเป็นเมืองใหญ่ชื่อเมืองรัตนาวดี ท่านจึงเดินทางตามนิมิตจนพบ หลังจากนั้นโยมบิดาของท่านได้ซื้อที่ดินถวาย ท่านก็เริ่มสร้างเป็นสำนักสงฆ์ก่อน โดยสร้างเป็นกระต๊อบเล็ก ๆ เพื่อเอาไว้ต้อนรับญาติโยมที่มาทำบุญ วัดเจดีย์หอยตั้งวัดเมื่อวันที่ 20 ธันวาคม พ.ศ. 2531 ได้มีการขุดพบซากหอยนางรมยักษ์อายุนับล้านปีจำนวนมาก หลวงพ่อทองกลึงจึงนำซากหอยโบราณมาก่อเป็นเจดีย์ขึ้นที่ด้านหน้าทางเข้าและในวัด สร้างเป็นเจดีย์ขึ้นเมื่อ พ.ศ. 2538 จึงเป็นที่มาของชื่อวัด
ในอุโบสถ ประดิษฐานพระประธาน "หลวงพ่อพระพุทธนิมิต รัตนชนะมาร" หรือ "หลวงพ่อชนะมาร" นอกจากนี้ภายในวัดยังมีพิพิธภัณฑ์ที่รวบรวมพระพุทธรูป ศิลปวัตถุ โบราณวัตถุ ข้าวของเครื่องใช้เก่า ๆ จำนวนมาก ไม่ว่าจะเป็นหอยมือเสือยักษ์ที่ใหญ่ที่สุดในโลกซึ่งหลวงพ่อทองกลึงได้นำมาจากจังหวัดระนอง ตุ่มสามโคก ถ้วยชามดินเผา ไม้แกะสลัก เครื่องคิดเลข เป็นต้น
การล้างแค้นของผู้กล้าสายฮีล ~เริ่มต้นชีวิตใหม่ด้วยเวทฮีลสารพัดนึก~

การล้างแค้นของผู้กล้าสายฮีล ~เริ่มต้นชีวิตใหม่ด้วยเวทฮีลสารพัดนึก~ (; โรมาจิ: "Kaifuku Jutsushi no Yarinaoshi: Sokushi Mahō to Sukiru Kopī no Chōetsu Hīru") หรือที่รู้จักในประเทศญี่ปุ่นในชื่อย่อว่า ไคยาริ เป็นซีรีส์ไลต์โนเวลญี่ปุ่นแนวจินตนิมิตมืด เขียนเรื่องโดยรูอิ สึกิโยะ วาดภาพโดยชิโอคมบุ เริ่มเผยแพร่ออนไลน์ในเดือนสิงหาคม พ.ศ. 2559 บนเว็บไซต์นิยายออนไลน์ โชเซ็ตสึกะ นิ นาโร ภายหลังสำนักพิมพ์คาโดกาวะโชเต็งได้รับลิขสิทธิ์ตีพิมพ์เป็นหนังสือในเครือ Kadokawa Sneaker Bunko ตั้งแต่เดือนกรกฎาคม พ.ศ. 2560 ปัจจุบันตีพิมพ์แล้ว 10 เล่ม ได้รับการดัดแปลงเป็นมังงะ วาดภาพโดยโชเกง ฮางะ เผยแพร่ออนไลน์ผ่านเว็บไซต์ "Young Ace Up" ของสำนักพิมพ์คาโดกาวะโชเต็งตั้งแต่เดือนตุลาคม พ.ศ. 2560 ได้รับการตีพิมพ์เป็นหนังสือการ์ตูนรวมเล่มแล้ว 4 เล่ม ได้รับการดัดแปลงเป็นซีรีส์อนิเมะโทรทัศน์โดสตูดิโอ TNK ออกอากาศตั้งแต่เดือนมกราคมถึงมีนาคม พ.ศ. 2564
ให้เสียงโดย: ยูยะ โฮซูมิ
ให้เสียงโดย: อายาโนะ ชิบูยะ
ให้เสียงโดย: Shizuka Ishigami
ให้เสียงโดย: Natsumi Takamori
ให้เสียงโดย: Minami Tsuda
ให้เสียงโดย: Natsuki Aikawa
ให้เสียงโดย: เท็ตสึ อินาดะ
ให้เสียงโดย: มามิ ฟูจิตะ
ให้เสียงโดย: Asuka Nishi
ไอจู

ไอจู (; โรมาจิ: "Ai★Chū") เป็นเกมมือถือญี่ปุ่น พัฒนาโดย Liber Entertainment เกมต้นฉบับเปิดตัวเมื่อวันที่ 26 มิถุนายน พ.ศ. 2558 บนระบบปฏิบัติการแอนดรอยด์ และวันที่ 3 กรกฎาคม พ.ศ. 2558 บทระบบปฏิบัติการไอโอเอส ตามด้วยเกมมือถืออัปเดตใหม่ "I-Chu Étoile Stage" เมื่อวันที่ 30 เมษายน พ.ศ. 2563 ในขณะที่เกมต้นฉบับเดิมปิดตัวลงในเดือนกรกฎาคม พ.ศ. 2563 
แฟรนไชส์ของ"ไอจู"ได้วางจำหน่ายซีดีเพลงหลายชุดของตัวละครในเกมควบคู่กับเกม และความสำเร็จของเกมทำให้มีการดัดแปลงหลายอย่างในแฟรนไชส์ รวมถึงละครเวทีและซีรีส์อนิเมะโทรทัศน์โดยสตูดิโอ Lay-duce ออกอากาศระหว่างมกราคมถึงมีนาคม พ.ศ. 2564
ให้เสียงโดย: Kazutomi Yamamoto
ให้เสียงโดย: อายูมุ มูราเซะ
ให้เสียงโดย: โคเฮ อามาซากิ
ให้เสียงโดย: Yoshiyuki Shimozuma
ให้เสียงโดย: ฮิโระ ชิโมโนะ
ให้เสียงโดย: Tetsuya Kakihara
ให้เสียงโดย: Yuma Uchida
ให้เสียงโดย: Tomoaki Maeno
ให้เสียงโดย: Yusuke Shirai
ให้เสียงโดย: Ryōhei Kimura
ให้เสียงโดย: Kei Minegishi
ให้เสียงโดย: Yūki Ono
ให้เสียงโดย: Sōma Saitō
ให้เสียงโดย: Yūichi Iguchi
ให้เสียงโดย: KENN
ให้เสียงโดย: Toshiyuki Toyonaga
ให้เสียงโดย: Takashi Kondō
ให้เสียงโดย: Showtaro Morikubo
ให้เสียงโดย: Yūichirō Umehara
ให้เสียงโดย: Toshiki Masuda
ให้เสียงโดย: Natsuki Hanae
ให้เสียงโดย: Junya Enoki
ให้เสียงโดย: Naoya Nakanishi
ให้เสียงโดย: Katsufumi Yachi
ให้เสียงโดย: Atsushi Tamaru
ให้เสียงโดย: Hiroyuki Kagura
ให้เสียงโดย: Kenji Roa
ให้เสียงโดย: Yoshitsugu Matsuoka
ให้เสียงโดย: Daisuke Hirakawa
ให้เสียงโดย: Akio Ōtsuka
ให้เสียงโดย: Megumi Toyoguchi
วัดมณีวงศ์

วัดมณีวงศ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านหนองกระพ้อ ตำบลดงละคร อำเภอเมืองนครนายก จังหวัดนครนายก ตั้งอยู่บนเนื้อที่ 7 ไร่ 2 งาน 1 ตารางวา ปัจจุบันมีพระอธิการทองใบเป็นเจ้าอาวาส
วัดมณีวงศ์ตั้งเมื่อ พ.ศ. 2446 ได้รับพระราชทานวิสุงคามสีมาเมื่อ พ.ศ. 2491 
อุโบสถสร้างเมื่อ พ.ศ.2496 เป็นอุโบสถสีทองเหลืองอร่าม ด้านในโดดเด่นด้วยลวดลายงานแกะสลัก บริเวณกำแพงประดิษฐาน "หลวงพ่อสิวลี" ซึ่งเป็นพระประธาน ปูชนียวัตถุมีพระพุทธรูปปางปาลิไลยก์อยู่ในอิริยาบถประทับนั่งบนก้อนศิลา พระบาททั้งสองวางอยู่บนดอกบัว พระหัตถ์ซ้ายวางคว่ำ ส่วนพระหัตถ์ขวาวางหงาย มีช้างหมอบใช้งวงจับกระบอกน้ำ และอีกด้านหนึ่งมีลิงถือรวงผึ้งถวาย พระปางนี้เป็นพระบูชาสำหรับคนเกิดวันพุธกลางคืน วิหารที่มีพระพุทธรูปองค์ใหญ่สีทองมีชื่อว่า "หลวงพ่อพันล้าน" หรือ "พระพุทธรัตน์มณีศรีหทัยนเรศวร์" เสาของวิหารมีรูปปั้นมังกรอยู่บริเวณทุกเสา ศาลาการเปรียญสร้างเมื่อ พ.ศ. 2518 
ภายในวัดยังมีสถานปฏิบัติธรรม "วังรัตนมณีมหานครบาดาลนาคราช" ประชาชนมักมาสักการะ "พระรัตนมณีมหาบาดาล" ที่อยู่ภายในถ้ำพญานาคเมืองบาดาลใหญ่ที่สุดในประเทศไทย นอกจากนั้นวัดยังมีโรงเรียนพระปริยัติธรรมแผนกธรรม เปิดสอนเมื่อ พ.ศ. 2498
วัดศรีคงคาราม

วัดศรีคงคาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านคลองทะเล ตำบลนาเกลือ อำเภอพระสมุทรเจดีย์ จังหวัดสมุทรปราการ ปัจจุบันเจ้าอาวาสคือ พระครูสังฆรักษ์ ยอดขวัญ วิชฺชาธโร
วัดศรีคงคารามได้รับอนุญาตให้สร้างขึ้นเมื่อวันที่ 11 เมษายน พ.ศ. 2509 โดยมีนายกัน สุวรรณปาล ดำเนินการสร้างวัดขึ้นในที่ดินของนางจุ่น พุ่มสาลี และนายม้วน พุ่มสาลี บริจาคให้เป็นที่สร้างวัด ระยะแรกเรียกว่า วัดคลองทะเล เพราะวัดตั้งอยู่ติดต่อกับคลองทะเลและคลองศรีคง กระทรวงศึกษาธิการประกาศตั้งเป็นวัดเมื่อวันที่ 27 พฤศจิกายน พ.ศ. 2509 โดยได้ขนานนามให้สอดคล้องกับที่ตั้งวัด วัดศรีคงคารามได้รับพระราชทานวิสุงคามสีมาเมื่อวันที่ 1 กรกฎาคม พ.ศ. 2517 เขตวิสุงคามสีมากว้าง 40 เมตร ยาว 80 เมตร ทางด้านการศึกษา วัดได้เปิดสอนพระปริยัติธรรมมาตั้งแต่ พ.ศ. 2512 นอกจากนี้ยังได้ให้ทางราชการสร้างโรงเรียนประชาบาลและให้เอกชนสร้างสถานีอนามัยขึ้นในที่ดินวัดอีกด้วย บริเวณวัดมีตลาดน้ำวัดศรีคงคารามซึ่งเปิดเฉพาะวันอาทิตย์
วัดเวฬุวนาราม (กรุงเทพมหานคร)

วัดเวฬุวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงดอนเมือง เขตดอนเมือง กรุงเทพมหานคร มีเนื้อที่ประมาณ 9 ไร่ 3 งานเศษ ก่อนหน้ามีพระครูชัยสารสุนทร (สิงห์ ชยสาโร) เป็นเจ้าอาวาส แต่ปัจจุบันมีพระครูวิวิธธรรมานุสิฐ (วชิระ อริยวาที) เป็นเจ้าอาวาส
วัดเวฬุวนารามสร้างเมื่อประมาณ พ.ศ. 2444 ในสมัยพระบาทสมเด็จพระจุลจอมเกล้าเจ้าอยู่หัว เดิมบริเวณนี้เป็นหนองป่ากก ตั้งอยู่ที่บ้านสีกัน ตำบลบ้านสีกัน อำเภอตลาดขวัญ แขวงเมืองนนทบุรี ได้มีพระธุดงค์รูปหนึ่งจาริกมาจำพรรษาอยู่ในสถานที่แห่งนี้ ชาวบ้านได้ช่วยกันสร้างที่พักสงฆ์ให้จำพรรษา และเมื่อพระภิกษุรูปนั้นได้จากไปแล้ว ชาวบ้านจึงนิมนต์พระอาจารย์แปลกมาพักจำพรรษา จากนั้นจึงได้รับพระราชทานที่นาจากพระบาทสมเด็จพระจุลจอมเกล้าเจ้าอยู่หัวให้เป็นธรณีสงฆ์ ปรากฏในโฉนดที่ดินฉบับที่ 4150 พระบาทสมเด็จพระจุลจอมเกล้าเจ้าอยู่หัว พระเจ้าแผ่นดินสยามให้ไว้เป็นสำคัญแก่ "ที่นาธรณีสงฆ์วัดกก" วันที่ 30 กรกฎาคม ร.ศ. 120 ชาวบ้านจึงเรียกวัดนี้ว่า วัดกก ต่อมาในสมัยพระอาจารย์ทองซึ่งท่านเป็นเจ้าอาวาสรูปที่ 4 ชาวบ้านได้ถวายบ้านแบบโบราณ สร้างกุฏิถวาย 2 หลัง พร้อมกับปลูกต้นไผ่รอบบริเวณวัด และได้เปลี่ยนชื่อวัดมาเป็น วัดไผ่เขียว ตามสภาพวัดที่มีไผ่โดยรอบ และชาวบ้านในละแวกนั้นได้ช่วยกันสร้างอุโบสถ ได้รับพระราชทานวิสุงคามสีมาในสมัยพระบาทสมเด็จพระปกเกล้าเจ้าอยู่หัว
วัดตุ๊กตา

วัดตุ๊กตา เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 2 บ้านสวนน้อย ตำบลบางกระเบา อำเภอนครชัยศรี จังหวัดนครปฐม มีเนื้อที่ 21 ไร่ 1 งาน 64 ตารางวา
วัดตุ๊กตาเดิมชื่อ วัดภิทัยธารามประสิทธิ์ จากการสำรวจของนักโบราณคดี กรมศิลปากร สันนิษฐานว่าสร้างเมื่อราว พ.ศ. 2120 ในสมัยอยุธยา อีกคำเล่าหนึ่งบอกว่าเดิมวัดนี้ชื่อว่า วัดใน เนื่องจากตั้งอยู่ถัดจากวัดกลางบางแก้วเข้ามาด้านใน (หากถือริมฝั่งแม่น้ำนครชัยศรีเป็นหลัก) จากคำบอกเล่าและสันนิษฐานของพระพุทธวิถินายก (หลวงปู่เพิ่ม) อดีตเจ้าอาวาสวัดกลางบางแก้ว ผู้ริเริ่มสร้างวัดน่าจะชื่อ "ทัย" เพราะปรากฏอยู่ในนามเก่าของวัด ได้มีการเปลี่ยนนามวัดไม่นานมานี้ สาเหตุที่ชื่อว่า "วัดตุ๊กตา" เพราะวัดนี้มีคนสร้างตุ๊กตาคู่หนึ่ง แกะด้วยไม้สักคล้ายพระลอชนไก่ ตัวที่ 1 มือขวาอุ้มไก่ มือซ้ายถือถุงเงิน ตัวที่ 2 มือซ้ายถือไก่ มือขวาถือกงจักร นุ่งโจงกระเบน ไว้ผมจุก จากข้อมูลของกรมการศาสนาระบุว่าได้รับพระราชทานวิสุงคามสีมาเมื่อ พ.ศ. 2478
อาคารเสนาสนะได้แก่ อุโบสถ วิหาร หอพระ กุฏิสงฆ์ ทางด้านทิศตะวันออกเฉียงเหนือของวัดเป็นที่ตั้งโรงเรียนตุ๊กตา วัดยังมีเสมาหินชนวน เป็นเสมาของอุโบสถเก่าซึ่งปัจจุบันเหลือเพียงภาพถ่ายที่วัดจัดแสดงไว้ จากลักษณะเสมา เชื่อว่าอุโบสถและเสมาสร้างขึ้นในสมัยอยุธยา วิหารหลวงพ่ออู่ทองเป็นวิหารที่ปฏิสังขรณ์ขึ้นใหม่ ภายในประดิษฐาน "หลวงพ่ออู่ทอง" ซึ่งยังคงเหลือเค้าพระพักตร์ของพระพุทธรูปที่สร้างขึ้นในสมัยอยุธยาอยู่บ้าง แต่ได้รับการปฏิสังขรณ์จนเปลี่ยนแปลงไปมาก ส่วนภายในหอพระประดิษฐานพระพุทธรูปทรงเครื่องประทับยืนปางห้ามสมุทรซึ่งน่าจะสร้างขึ้นในสมัยรัตนโกสินทร์
กลีบดอก

กลีบดอก  เป็นส่วนหนึ่งของดอก กลีบดอกเจริญมาจากใบที่เปลี่ยนรูป ล้อมรอบโครงสร้างสืบพันธุ์ของดอก กลีบดอกมักมีสีสันสดใส และรูปทรงสะดุดตาเพื่อดึงดูดพาหะถ่ายเรณู เมื่อกลีบดอกอยู่รวมกันจะเรียกว่า วงกลีบดอก (corolla) กลีบดอกมักอยู่ร่วมกับกลีบเลี้ยง ซึ่งเป็นใบเปลี่ยนรูปอีกชุดที่ทำหน้าที่ปกป้องดอก เมื่อวงกลีบดอกและวงกลีบเลี้ยงอยู่ด้วยกันจะเรียกว่า วงกลีบรวม (perianth) บางครั้งมีการใช้คำกลีบรวม (tepal) เมื่อการแยกกลีบดอกและกลีบเลี้ยงเป็นไปได้ยาก โดยทั่วไปกลีบดอกเป็นส่วนที่เด่นชัดที่สุดของพืชดอก แต่พืชบางชนิด เช่น หญ้ามีกลีบดอกที่ลดรูปเล็กมากหรือไม่มีเลย#เปลี่ยนทาง 
พืชแต่ละชนิดมีจำนวนกลีบดอกต่างกัน พืชใบเลี้ยงคู่แท้มีกลีบดอก 4–5 กลีบ ส่วนพืชใบเลี้ยงเดี่ยวมีกลีบดอก 3–6 กลีบ วงกลีบดอกมีความสมมาตรได้ทั้งแบบด้านข้างและแบบรัศมี กล่าวคือดอกสมมาตรด้านข้างสามารถแบ่งเป็นสองด้านที่มีลักษณะเหมือนกันได้ครั้งเดียว ขณะที่ดอกสมมาตรแบบรัศมียังคงมีลักษณะเหมือนกันทั้งสองด้าน แม้จะแบ่งหลายครั้ง
พืชสร้างกลีบดอกที่มีสีสัน กลิ่น และน้ำหวานเพื่อดึงดูดพาหะถ่ายเรณู ทั้งยังพัฒนากลไก ขนาด และรูปทรงให้เหมาะสมกับการถ่ายเรณูแต่ละแบบ ดอกที่ใช้การถ่ายเรณูด้วยลมมีกลีบดอกเล็ก มีกลิ่นเล็กน้อยหรือไม่มีกลิ่น แต่มีละอองเรณูจำนวนมากเพื่อเพิ่มโอกาสในการถ่ายเรณู ดอกที่ใช้การถ่ายเรณูด้วยแมลงมีสี–กลิ่นเฉพาะ และกลไกการสร้างรังสีอัลตราไวโอเลตเพื่อนำทางแมลง ดอกที่ใช้การถ่ายเรณูด้วยนกจะมีขนาดใหญ่เพื่อช่วยให้นกมองเห็นในสภาพแวดล้อมธรรมชาติ และพัฒนาโครงสร้างให้ทนต่อนกจะงอยปากแข็ง ส่วนดอกที่ใช้การถ่ายเรณูด้วยค้างคาวจะมีขนาดใหญ่ มีสีอ่อนถึงสีขาว มีกลิ่นแรง และบานตอนกลางคืน
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
กินทามะ เดอะ เวรี่ ไฟนอล

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
กินทามะ เดอะ เวรี่ ไฟนอล หรือในประเทศญี่ปุ่นใช้ชื่อว่า กินทามะ เดอะ ไฟนอล (; โรมาจิ: "Gintama Za Fainaru") เป็นภาพยนตร์อนิเมะญี่ปุ่นในปี พ.ศ. 2564 ผลิตโดยบันไดนัมโกะพิคเจอร์ส อิงจากซีรีส์มังงะเรื่อง "กินทามะ" ภาพยนตร์เป็นเรื่องราวบทสรุปของเนื้อเรื่องซีรีส์อนิเมะ กำกับโดยจิซูรุ มิยาวากิ ผู้กำกับของซีรีส์อนิเมะ อิงจากเนื้อเรื่องของฮิเดอากิ โซราจิ นักเขียนเจ้าของผลงานต้นฉบับการ์ตูน"กินทามะ" พากย์เสียงตัวละครนำโดยโทโมกาซุ ซูงิตะ, ไดซูเกะ ซากางูจิ, ริเอะ คูงิมิยะ และคนอื่น ๆ ภาพยนตร์เข้าฉายเมื่อวันที่ 8 มกราคม พ.ศ. 2564 
อนิเมะตอนพิเศษ "กินทามะ เดอะ เซมิไฟนอล" ซึ่งมีเนื้อเรื่องผูกกันกับเนื้อเรื่องภาพยนตร์ เผยแพร่ในวันที่ 15 มกราคม พ.ศ. 2564 ทางบริการออนไลน์ dTV ตอนที่สองเผยแพร่ในวันที่ 20 มกราคม พ.ศ. 2564 อนิเมะตอนพิเศษนี้ทำหน้าที่เป็นสะพานเชื่อมระหว่างตอนจบของอนิเมะโทรทัศน์และภาพยนตร์
ในประเทศไทย ภาพยนตร์"กินทามะ เดอะ เวรี่ ไฟนอล" จัดจำหน่ายโดยบริษัท เอ็ม พิคเจอร์ส เอ็นเตอร์เทนเม้นท์ จำกัด (มหาชน) และดูแลการตลาดโดยบริษัท ไฟว์สตาร์ เอเจนซี่ จำกัด มีกำหนดเข้าฉายในโรงภาพยนตร์ในวันที่ 10 กุมภาพันธ์ พ.ศ. 2565 ในรูปแบบเสียงภาษาไทยพากย์เสียงตัวละครนำโดยสุภาพ ไชยวิสุทธิกุล, อภินันท์ ธีระนันทกุล, ศรีอาภา เรือนนาค และคนอื่น ๆ
การผลิต.
มีการประกาศสร้างภาพยนตร์ในเดือนสิงหาคม พ.ศ. 2561 ในหนังสือมังงะ"กินทามะ"เล่มที่ 77 ภาพยนตร์ที่มีชื่อเรื่องว่า "กินทามะ เดอะไฟนอล" กำหนดเข้าฉายในวันที่ 8 มกราคม พ.ศ. 2564 เป็นภาพยนตร์ที่ดัดแปลงเนื้อเรื่องบทสุดท้ายของมังงะต้นฉบับ ประกอบกับเนื้อเรื่องที่เพิ่มเข้าไปใหม่ วง Spyair ร้องเพลงประกอบภาพยนตร์เพลงหลักชื่อเพลง "วาดาจิ" (; แปลว่า "รอยล้อรถ") ส่วนวง Does ร้องเพลงประกอบภาพยนตร์เพลงแทรก การ์ดภาพวาดของตัวละครจากเรื่อง "ดาบพิฆาตอสูร" วาดโดยโซราจิ ประกอบด้วยภาพของคามาโดะ ทันจิโร่และเสาหลัก เป็นของแจกให้ผู้เข้าชมในการฉายภาพยนตร์สัปดาห์แรก 
อนิเมะตอนพิเศษ "กินทามะ เดอะ เซมิ-ไฟนอล" ซึ่งมีเนื้อเรื่องผูกกับภาพยนตร์ เริ่มฉายในวันที่ 15 มกราคม พ.ศ. 2564 ทางบริการออนไลน์ dTV อนิเมะตอนพิเศษตอนที่สองฉายในวันที่ 20 มกราคม ต่อมาในวันที่ 1 พฤษภาคม พ.ศ. 2564 ได้มีประกาศว่าจะมีการวางจำหน่ายบลูเรย์ของภาพยนตร์ในวันที่ 4 สิงหาคม พ.ศ. 2564 โดยรวมตอนพิเศษ"กินทามะ เดอะ เซมิ-ไฟนอล"ไว้ในบลูเรย์ด้วย 
บริษัทเอ็ม พิคเจอร์สเป็นผู้จัดจำหน่ายภาพยนตร์ในประเทศไทย ในชื่อเรื่องว่า "กินทามะ เดอะ เวรี่ ไฟนอล" ทั้งในแบบเสียงพากย์ภาษาญี่ปุ่นพร้อมซับไตเติลภาษาไทย และแบบเสียงพากย์ภาษาไทย โดยบริษัท ไฟว์สตาร์ เอเจนซี่ จำกัดเป็นผู้ดูแลการตลาดและลิขสิทธิ์ให้กับภาพยนตร์ ภาพยนตร์ออกฉายในวันที่ 10 กุมภาพันธ์ พ.ศ. 2565 โดยมีการฉายรอบพิเศษในวันที่ 29-30 มกราคม พ.ศ. 2565 ที่โรงภาพยนตร์พารากอน ซีนีเพล็กซ์
ปัญญา สิงห์ศักดา

พลเอก ปัญญา สิงห์ศักดา (22 พฤษภาคม พ.ศ. 2473 - 4 มกราคม พ.ศ. 2553) อดีตเลขาธิการนายกรัฐมนตรีในรัฐบาลพลเอก ชาติชาย ชุณหะวัณ อดีตสมาชิกสภาผู้แทนราษฎรจังหวัดนครราชสีมา สังกัดพรรคความหวังใหม่ อดีตนายกสมาคมไทย – ลาวเพื่อมิตรภาพ และอดีตนายกสมาคมรัฐธรรมนูญเพื่อประชาธิปไตย
ประวัติ.
พลเอก ปัญญา สิงห์ศักดา เกิดเมื่อวันที่ 22 พฤษภาคม พ.ศ. 2473 เป็นชาวกรุงเทพมหานคร จบการศึกษาจากโรงเรียนนายร้อยพระจุลจอมเกล้า รุ่นที่ 1 และวิทยาลัยป้องกันราชอาณาจักร รุ่นที่ 26
การทำงาน.
เขารับราชการทหาร เคยดำรงตำแหน่งเป็นผู้บัญชาการกองพลทหารราบที่ 5 และเป็นรองแม่ทัพภาคที่ 4 เป็นรองเสนาธิการทหารบก ฝ่ายยุทธการ จนกระทั่งในปีพ.ศ. 2531 ได้รับแต่งตั้งเป็นเลขาธิการนายกรัฐมนตรี ในรัฐบาลของพลเอก ชาติชาย ชุณหะวัณ จนถึงก่อนเกษียณอายุในปีพ.ศ. 2533
ต่อมาหลังเกษียณอายุในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 เขาได้ลงสมัครรับเลือกตั้งและเป็นสมาชิกสภาผู้แทนราษฎรจังหวัดนครราชสีมา สังกัดพรรคความหวังใหม่ และได้รับเลือกเป็นประธานคณะกรรมาธิการการเกษตรและสหกรณ์ สภาผู้แทนราษฎรไทย ชุดที่ 17
ในปีพ.ศ. 2539 สมัยรัฐบาลนาย บรรหาร ศิลปอาชา ขณะนั้นมีการเรียกร้องให้มีการปฏิรูปการเมือง ให้แก้ไขรัฐธรรมนูญให้มีความเป็นประชาธิปไตย สกัดกั้นนักการเมืองที่ซื้อเสียง และหวังเข้ามาคอร์รัปชัน เขาได้รับแต่งตั้งเป็นสมาชิกสภาร่างรัฐธรรมนูญ ทำหน้าที่ร่างรัฐธรรมนูญแห่งราชอาณาจักรไทย พุทธศักราช 2540
ต่อมาพลเอก ปัญญา ได้รับเลือกเป็นนายกสมาคมรัฐธรรมนูญเพื่อประชาธิปไตย แต่ถูกดำเนินคดีฉ้อโกงและยักยอกเงินจำนวน 30 ล้านบาท ของสมาคมฯ โดยเมื่อวันที่ 14 ธันวาคม พ.ศ. 2550 ศาลแขวงดุสิต พิพากษาจำคุกเป็นเวลา 3 ปี แต่ได้ยื่นหลักทรัพย์ขอประกันตัวสู้คดี
การเสียชีวิต.
เขาก่อเหตุใช้เชือกผูกคอตายภายในบ้านพักในกรุงเทพมหานคร แต่ญาตินำส่งโรงพยาบาลได้ทัน ก่อนจะถึงแก่อนิจกรรมในอีก 3 วันต่อมา เมื่อวันที่ 4 มกราคม พ.ศ. 2553
ดั๊ก เอ็มฮัฟฟ์

ดั๊กลัส เคร็ก เอ็มฮัฟฟ์ (เกิด 13 ตุลาคม ค.ศ. 1964) เป็นทนายความชาวอเมริกัน อดีตสุภาพบุรุษหมายเลขสองสหรัฐ สมรัสกับรองประธานาธิบดี กมลา แฮร์ริส ในฐานะสามีของตำแหน่งรองประธานาธิบดีเป็นคนแรก เอ็มฮัฟฟ์ จึงเป็นสุภาพบุรุษหมายเลขสองคนแรกในประวัติศาสตร์อเมริกา และเป็นคู่สมรสชาวยิวคนแรกของตำแหน่งรองประธานาธิบดีอีกด้วย
เอ็มฮัฟฟ์ทำงานร่วมกับสำนักงานกฎหมายหลายแห่ง โดยล่าสุดเป็นหุ้นส่วนของ ดีแอลเอไพเพอร์ นอกจากนี้เขายังเป็นศาสตราจารย์พิศิษฐ์ของศูนย์กฎหมายมหาวิทยาลัยจอร์จทาวน์
ชีวิตช่วงต้น.
เอ็มฮัฟฟ์เกิดในบรุกลิน นครนิวยอร์ก เป็นลูกของบาร์บารา และไมเคิล เอ็มฮัฟฟ์ ซึ่งเป็นชาวยิว เขามีพี่ชายชื่อแอนดี และน้องสาวชื่อเจมี ตั้งแต่ พ.ศ. 2512 ถึง 2524 เขาเติบโตในมาตาวัน และโอลด์บริดจ์ทาวน์ชิป รัฐนิวเจอร์ซีย์ และเข้าเรียนที่ โรงเรียนมัธยมเซดาร์ริดจ์ ก่อนที่จะย้ายไปอยู่กับครอบครัวที่แคลิฟอร์เนียเมื่ออายุ 17 ปี ซึ่งเขาจบการศึกษาจากโรงเรียนมัธยมปลายอากูรา เอ็มฮัฟฟ์จบการศึกษาระดับปริญญาศิลปศาสตร์บัณฑิตจากมหาวิทยาลัยแคลิฟอร์เนียสเตต วิทยาเขตนอร์ทริดจ์ และนิติศาสตร์ดุษฎีบัณฑิตจากโรงเรียนกฎหมายกูลด์ มหาวิทยาลัยเซาเทิร์นแคลิฟอร์เนีย 
การงาน.
เอ็มฮัฟฟ์ทำงานฝ่ายกฎหมายบันเทิง และเริ่มอาชีพของเขาที่ฝ่ายกฎหมายของพิลส์บรี วินทรอป จากนั้นเขาย้ายไปที่เบลิน รอว์ลิงส์ & เบดัลในช่วงปลายทศวรรษ 1990 เขาเปิดสำนักงานของตัวเองร่วมกับเบน วิตเวลล์ ใน พ.ศ. 2543 ซึ่งต่อมา เวนาเบิลแอลแอลพีเข้าซื้อกิจการใน พ.ศ. 2549 เอ็มฮัฟฟ์มีลูกค้าคือ วอลมาร์ต และเมอร์ค และเขากลายเป็นกรรมการผู้จัดการของสำนักงานฝั่งตะวันตกของเวนาเบิล
เอ็มฮัฟฟ์เข้าร่วมในฐานะหุ้นส่วนกับดีแอลเอไพเพอร์ ใน พ.ศ. 2560 โดยทำงานที่สำนักงานในวอชิงตันดีซี และแคลิฟอร์เนีย หลังจากการประกาศว่าภรรยาของเขาจะเป็นคู่สมัครรับเลือกตั้งของโจ ไบเดินในการเลือกตั้งประธานาธิบดีสหรัฐ พ.ศ. 2563 เอ็มฮัฟฟ์ลางานจากบริษัท หลังจากไบเดิน-แฮร์ริสชนะการเลือกตั้ง เอ็มฮัฟฟ์ประกาศว่าเขาจะออกจากดีแอลเอไพเพอร์อย่างถาวรก่อนวันเข้ารับตำแหน่ง เพื่อหลีกเลี่ยงความกังวลเรื่องผลประโยชน์ทับซ้อน
สุภาพบุรุษหมายเลขสองสหรัฐ.
กมลา แฮร์ริส ภรรยาของเอ็มฮัฟฟ์ เป็นผู้สมัครชิงตำแหน่งประธานาธิบดีจากพรรคเดโมแครต พ.ศ. 2563 ก่อนจะถอนตัวในเดือนธันวาคม พ.ศ. 2562 ในเดือนสิงหาคม พ.ศ. 2563 แฮร์ริสประกาศว่าเธอจะเป็นคู่สมัครรับเลือกตั้งของ โจ ไบเดิน ในการเลือกตั้งประธานาธิบดีสหรัฐ ทำให้เอ็มฮัฟฟ์เป็นชายคนที่สามในประวัติศาสตร์ของสหรัฐที่เป็นคู่สมรสของผู้สมัครชิงตำแหน่งรองประธานาธิบดีของพรรคใหญ่ต่อจากจอห์น ซัคคาโร (คู่สมรสของเจอรัลดีน เฟอร์ราโร) และ ท็อดด์ พาลิน (คู่สมรสของซาราห์ พาลิน) หลังจากแฮร์ริสเข้ารับตำแหน่ง เอ็มฮัฟ์กลายเป็นสุภาพบุรุษหมายเลขสอง คนแรกของสหรัฐ และเขายังเป็นคู่สมรสชาวยิวคนแรกของรองประธานาธิบดีอีกด้วย
ในบทบาทของสุภาพบุรุษหมายเลขสอง เอ็มฮัฟฟ์วางแผนที่จะมุ่งเน้นไปที่การเข้าถึงกระบวนการยุติธรรมและการเป็นตัวแทนทางกฎหมายอย่างเท่าเทียมกัน
ในเดือนธันวาคม พ.ศ. 2563 ศูนย์กฎหมายมหาวิทยาลัยจอร์จทาวน์ ประกาศว่าเอ็มฮัฟฟ์จะเข้าร่วมเป็นศาสตราจารย์พิศิษฐ์ของมหาวิทยาลัย และของสถาบันเทคโนโลยีกฎหมายและนโยบาย
ชีวิตส่วนตัว.
เอ็มฮัฟฟ์แต่งงานกับเคิร์สติน เอ็มฮัฟฟ์ เป็นเวลา 16 ปี พวกเขามีลูกด้วยกันชื่อ โคล และเอลลา เขาแต่งงานกับกมลา แฮร์ริส ที่แซนตาบาร์บารา รัฐแคลิฟอร์เนีย เมื่อ 22 สิงหาคม พ.ศ. 2557 ณ สิงหาคม พ.ศ. 2562 เอ็มฮัฟฟ์และแฮร์ริสมีทรัพย์สินมูลค่าสุทธิประมาณ 5.8 ล้านดอลลาร์สหรัฐ ทั้งคู่พำนักอยู่ที่อับเซอเวทอรีเซอร์เคิล เลขที่ 1 และมีบ้านในลอสแอนเจลิส ซานฟรานซิสโก และวอชิงตัน ดี.ซี.
วัดบางเพรียง

วัดบางเพรียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านบางเพรียง ตำบลบางเพรียง อำเภอบางบ่อ จังหวัดสมุทรปราการ ที่ดินตั้งวัดมีเนื้อที่ 26 ไร่ 3 งาน 7 ตารางวา มีสภาพเป็นที่ราบลุ่ม แวดล้อมไปด้วยที่สวนและบ่อเลี้ยงปลา ปัจจุบันพระครูสมุทรภัทรกิจ (ภทฺทาจาโร) ดำรงตำแหน่งเจ้าอาวาส
วัดบางเพรียงตั้งวัดเมื่อ พ.ศ. 2335 ไม่ปรากฏนามผู้สร้างและผู้บริจาคที่ดิน ได้รับพระราชทานวิสุงคามสีมาเมื่อ พ.ศ. 2448 ทางด้านการศึกษา วัดได้เปิดสอนพระปริยัติธรรมมาตั้งแต่ พ.ศ. 2485 นอกจากนี้ยังให้ทางราชการสร้างที่ทำการเกษตรตำบลและโรงเรียนประชาบาลสอนระดับประถมศึกษา
อาคารเสนาสนะในวัดได้แก่ อุโบสถ กว้าง 7 เมตร ยาว 23 เมตร สร้างประมาณ พ.ศ. 2335 ภายในประดิษฐานพระประธาน นามว่า "หลวงพ่อสักยะมุนี" เป็นพระพุทธรูปปางสมาธิ นอกจากนี้มีหลวงพ่อเกสรทองสุกศรี เป็นพระพุทธรูปปางนาคปรก หลวงพ่อขาว เป็นพระพุทธรูปปางมารวิชัย กุฏิสงฆ์ จำนวน 9 หลัง ส่วนมากเป็นอาคารไม้ทรงไทยโบราณ หอสวดมนต์ เป็นอาคารไม้ สร้างเมื่อ พ.ศ. 2496 ศาลาการเปรียญ เป็นอาคารไม้แฝด สร้างเมื่อ พ.ศ. 2493
อาหารซานมารีโน

อาหารซานมารีโน เป็นอาหารที่ได้รับอิทธิพลจากอาหารอิตาลีอย่างสูง เพราะเป็นนครรัฐขนาดน้อย ไม่มีทางออกสู่ทะเล และมีพรมแดนติดกับประเทศอิตาลีทุกด้าน อาหารซานมารีโนจะคล้ายคลึงกับอาหารอิตาลีในแคว้นเอมีเลีย-โรมัญญาและมาร์เค ซานมารีโนมีผลิตภัณฑ์ที่ได้จากการเกษตร ได้แก่ ชีส ไวน์ และปศุสัตว์ โดยเฉพาะการทำชีส ถือเป็นกิจกรรมทางเศรษฐกิจหลักของประเทศ ซานมารีโนเคยเข้าร่วมงานมหกรรมแสดงสินค้าระดับโลก ค.ศ. 1889 ที่ปารีส ประเทศฝรั่งเศส โดยจัดซุ้มนิทรรศการสามแห่ง มีผลิตภัณฑ์คือน้ำมันและชีส
อาหารคาว.
อาหารคาวประจำถิ่น ได้แก่
ส่วน เปียดา  เป็นอาหารที่พบได้ในบอร์โกมัจโจเร เป็นขนมปังแบนใส่ไส้ ซึ่งคล้ายกับเปียดีนา  ซึ่งเป็นขนมปังใส่ไส้ของแคว้นเอมีเลีย-โรมัญญาในประเทศอิตาลีซึ่งอยู่ติดกัน
อาหารหวาน.
อาหารหวานประจำถิ่นได้แก่
เช่าซิง

เช่าซิง (#เปลี่ยนทาง) เป็นนครระดับจังหวัดทางชายฝั่งทิศใต้ของอ่าวหางโจว ทางตะวันออกของมณฑลเจ้อเจียง ประเทศจีน เดิมชื่อ ไคว่จี และ ชานยิน และมีชื่อเรียกย่อ ("Yuè" "เยฺว่") มาจากชื่อของกลุ่มผู้อยู่อาศัยเดิมในพื้นที่ ซึ่งคือ ไป่เยฺว่ เช่าซิงตั้งอยู่ทางฝั่งใต้ของปากแม่น้ำเฉียนถัง โดยมีอาณาเขตทางทิศตะวันออกติดกับหนิงปั๋ว ทิศตะวันออกเฉียงใต้ติดกับไทโจว ทิศตะวันตกเฉียงใต้ติดกับจินฮฺหวา ทิศตะวันตกติดกับหางโจว ในปี 2010 มีประชากร 4,912,339 คน ในจำนวนนี้มี 1,914,683 คน (เขต Keqiao และ Yuecheng) อาศัยอยู่ในพื้นที่เขตมหานครหางโจว-เช่าซิง ซึ่งมีประชากรรวม 8,156,154 คน
ผู้ที่มีชื่อเสียงที่อาศัยอยู่ในเช่าซิง ได้แก่ หวาง ซีจือ, โจว เอินไหล, หลู่ ซฺวิ่น, และไช่ ยฺเหวียนเผย์ อีกทั้งยังมีชื่อเสียงในเรื่องเหล้าเส้าซิง หั่มช้อยกอน และเต้าหู้เหม็น ซึ่งได้ปรากฏในสารคดี "อาหารจีนโอชารส" (A Bite of China) งิ้วในท้องถิ่นของที่นี่เรียกว่า งิ้วเยว่ หรือ งิ้วเส้าซิง ซึ่งเป็นที่นิยมอันดับสองรองจากงิ้วปักกิ่ง ในปี 2010 เช่าซิงได้ทำการฉลองครบรอบ 2,500 ปีของการก่อตั้งเมือง
ในทางเศรษฐกิจ เมืองนี้ได้รับการขับเคลื่อนทางเศรษฐกิจจากอุตสาหกรรมการผลิตสิ่งทอ อุปกรณ์อิเล็กทรอนิกส์ และระบบแสงสว่างประหยัดพลังงาน มณฑลเจ้อเจียงมีจีดีพีต่อหัวสูงสุดเป็นอันดับ 5 ของประเทศ โดยที่เช่าซิงมีจีดีพีต่อหัวอยู่ที่อันดับ 32 ของประเทศ
เขตการปกครอง.
นครระดับจังหวัดเช่าซิงแบ่งเขตการปกครองออกเป็น 3 เขต, 2 นครระดับอำเภอ และ 1 อำเภอ
ยูอิ นิชิกาวะ

ยูอิ นิชิกาวะ (อักษรโรมัน: Yui Nishikawa; ชื่อเล่น: ยูอิเนียง; 10 ตุลาคม ค.ศ. 1994 –) หรือที่เรียกว่า มิไร วากาบายาชิ (อักษรโรมัน: Mirai Wakabayashi) เป็นอดีตนักแสดงเอวีชาวญี่ปุ่น
ประวัติและชีวิตส่วนตัว.
ยูอิ นิชิกาวะ เกิดที่จังหวัดฟูกูอิ เธอได้รับการเดบิวต์ในฐานะนักแสดงหญิงเฉพาะภาพยนตร์เอวีของค่ายมูดีซ์ซึ่งเป็นผู้ผลิตวิดีโอสำหรับผู้ใหญ่ โดยมีสำนักงานในเครือคือดีแคลร์โปรโมชัน (Declare Promotion)
เธอออกจากการผูกขาดในเดือนสิงหาคม ค.ศ. 2015 และได้ปรากฏตัวในผลงานผู้สร้างจำนวนมากนับตั้งแต่นั้น
ส่วนงานอดิเรกและสิ่งที่ชอบของเธอคือโยคะร้อน, ชอปปิง และการเดินทาง
เธอประกาศว่าได้ออกจากการเขียนบล็อกอย่างเป็นทางการเมื่อวันที่ 21 มกราคม ค.ศ. 2017
การถูกจับกุม.
วันที่ 2 มีนาคม ค.ศ. 2017 บุคคลทั้ง 5 รวมทั้งนิชิกาวะได้ถูกสำนักงานตำรวจจับกุมในข้อหา "ช่วยเหลือการถ่ายทอดและเผยแพร่สื่อบันทึกข้อมูลลามกแบบแม่เหล็กไฟฟ้า ฯลฯ" ในการถ่ายทำและเผยแพร่วิดีโอสำหรับผู้ใหญ่ที่ไม่มีการเซ็นเซอร์ โดยในเวลานั้นชื่อจริงของนิชิกาวะมีการรายงานอายุที่แท้จริงของเธอ (อายุ 25 ปี ณ เดือนมีนาคม ค.ศ. 2017)
สถานีโทรทัศน์แห่งประเทศโตโก

สถานีโทรทัศน์แห่งประเทศโตโก  เป็นผู้ประกาศข่าวประจำชาติของรัฐโตโกแอฟริกาตะวันตก มีสำนักงานใหญ่อยู่ที่เมืองโลเม ก่อตั้งขึ้นเมื่อวันที่ 31 กรกฎาคม พ.ศ. 2516
กริสเตียน อันซัลดิ

กริสเตียน ดานิเอล อันซัลดิ (เกิด 20 กันยายน ค.ศ. 1986) เป็นนักฟุตบอลชาวอาร์เจนตินา ปัจจุบันเล่นในตำแหน่งกองหลังให้กับโตรีโน และเคยลงเล่นให้กับทีมชาติอาร์เจนตินาทั้งหมด 5 นัด
สโมสรอาชีพ.
นิวเวลส์โอลด์บอยส์.
อันซัลดิเกิดที่โรซาริโอ เริ่มต้นอาชีพโดยเล่นให้กับนิวเวลส์โอลด์บอยส์ในปริเมราดิบิซิออน และได้เป็นนักเตะตัวหลักได้ในเวลาไม่นาน
รูบินคาซัน.
เดือนมกราคม 2008 เขาถูกขายให้กับรูบินคาซัน และไดแชมป์รัสเซียนพรีเมียร์ลีกร่วมกับทีมในปี 2008 และ 2009
เซนิตเซนต์ปีเตอส์เบิร์ก.
อันซัลดิออกจากรูบินคาซันและย้ายไปร่วมทีมเซนิตเซนต์ปีเตอส์เบิร์กในปี 2013
อัตเลติโกมาดริด (ยืมตัว).
ในวันที่ 1 สิงหาคม 2014 เขาย้ายไปร่วมทีมอัตเลติโกมาดริดด้วยสัญญายืมตัว เพื่อร่วมทีมในช่วงเปิดฤดูกาล แต่ใน 9 วันถัดมาเกิดอุบัติเหตุสะโพกของเขาไปกระแทกกัยศีรษะเพื่อนร่วมทีมมาริโอ ซัวเรสในนัดกระชับมิตรที่พบกับว็อลฟส์บวร์คทำให้ซัวเรสได้รับบาดเจ็บที่สมอง
เขาลงเล่นนัดแรกให้กับทีมในนัดแรกของซูเปร์โกปาเดเอสปัญญา 2014 เมื่อวันที่ 19 สิงหาคม ซึ่งเสมอเรอัลมาดริด 1–1 โดยเขาลงมาเป็นตัวสำรองแทนที่ของกีเยร์เม่ ซิเกราในนาทีที่ 64
เจนัว.
อันซัลดิย้ายไปร่วมทีมเจนัวด้วยสัญญายืมตัวในฤดูกาล 2015–16 โดยในสัญญามีเงื่อนไขในการซื้อตัว และเขาได้ย้ายไปร่วมทีมถาวรในวันที่ 31 พฤษภาคม 2016 โดยเจนัวซื้อตัวเขาในราคา 4 ล้านยูโร
ในวันที่ 22 มิถุนายน 2016 อันซัลดิตกลงสัญญากับอินเตอร์มิลาน ภายใต้เงื่อนไขได้ใช้สิทธิ์ซื่อตัวที่มีอยู่ในสัญญายืมตัวและขายต่อให้อินเตอร์มิลาน แต่เจนัวไม่สามารถจ่ายเงินให้เซนิตเซนต์ปีเตอส์เบิร์กได้ทันกำหนดในวันที่ 30 มิถุนายน 2016 ทำให้สิทธิ์ในตัวนักเตะกลับไปเป็นของเซนิตซึ่งมีสัญญาไปจนถึงฤดูร้อนปี 2017 แต่อย่างไรก็ตามอันซัลดิยังสามารถลงเล่นให้กับอินเตอร์มิลานในนัดที่พบกับวัทเทินส์ เมื่อวันที่ 9 กรกฎาคม 2016 ซึ่งเป็นนัดกระชับมิตรนัดแรก และเขาได้ร่วมเดินทางไปกับทีมในรายการแข่งขันนัดกระชับมิตรช่วงก่อนเปิดฤดูกาลที่สหรัฐอเมริกาอีกด้วย จากนั้นในวันที่ 29 กรกฎาคม เซนิตได้ประกาศว่าสามารถทำตกลงกับเจนัวเกี่ยวกับการย้ายทีมของเขาได้แล้ว
อินเตอร์มิลาน.
วันที่ 30 กรกฎาคม 2016 อันซัลดิย้ายจากทีมเจนัวไปร่วมทีมอินเตอร์มิลาน แต่หลังจากย้ายทีมได้ไม่นานเขาได้รับบาดเจ็บที่เอ็นเข่าด้านในทำให้ต้องพักรักษาตัวหลายสัปดาห์ อันซัลดิลงเล่นนัดแรกให้กับทีมในนัดที่แพ้ให้กับสปาร์ตา ปราก 3–1 ใน ยูฟ่ายูโรปาลีก ฤดูกาล 2016–17 กลุ่มเค ในฤดูกาลแรกเขาลงเล่นให้กับทีม 26 นัด โดยเป็นการลงเล่นในลีก 21 นัด เขาถูกไล่ออกในนัดที่พบกับปาแลร์โม
อันซัลดิมีชื่อเป็นตัวสำรองและไม่ได้ลงสนามใน 2 นัดแรกของอินเตอร์มิลานในเซเรียอา ฤดูกาล 2017–18 ก่อนจะย้ายไปโตรีโนด้วยสัญญายืมตัว
โตรีโน.
ในวันที่ 31 สิงหาคม 2017 อันซัลดิย้ายไปโตรีโนด้วยสัญญายืมตัว 2 ปี โดยมีเงื่อนไขในการซื้อตัวถาวร เขาลงเล่นนัดแรกให้กับทีมในวันที่ 20 กันยายน 2017 โดยเป็นเกมเยือนที่ชนะอูดีเนเซ 3–2 หลังจากนั้นเขาสามารถทำประตูแรกกับทีมได้ในวันที่ 31 มีนาคม 2018 ในนัดที่ชนะคัลยารี 4–0
การเล่นทีมชาติ.
อันซัลดิถูกเรียกติดทีมชาติอาร์เจนตินาครั้งแรกเมื่อวันที่ 14 พฤศจิกายน 2009 ในนัดกระชับมิตรที่พบกับสเปน
และในเดือนพฤษภาคม 2018 เขาเป็นหนึ่ง 23 คนซึ่งเป็นตัวแทนทีมชาติในการแข่งขันฟุตบอลโลก 2018 ที่รัสเซีย 
 "ณ วันที่ 21 มกราคม 2021"
 "ณ วันที่ 18 พฤศจิกายน 2014"
 "ณ วันที่ 12 พฤศจิกายน 2014 ประตูของอาร์เจนตินาจะอยู่ทางด้านซ้ายในตารางนี้, คะแนน หมายถึง คะแนนหลังจากที่อันซัลดิทำประตูได้"
เกียรติประวัติ.
รูบินคาซัน
อัตเลติโกมาดริด
เซนิตเซนต์ปีเตอส์เบิร์ก
ซุนาร

ซุนาร  เป็นเข็มขัดหรือเครื่องคาดเอวที่กำหนดให้ผู้ที่ไม่ใช่มุสลิมใส่เพื่อแสดงว่าพวกเขาไม่ใช่มุสลิม แต่เป็น "ษิมมี" ข้อบังคับในการสวมซุนารมาจากข้อตกลงของอุมัร
ซอบั้ง

ซอบั้ง หรือ ซอผู้ไท หรือ ซอไม้ไผ่ เป็นเครื่องดนตรีประเภทเครื่องสี ที่ทำจากปล้องไม่ไผ่ ทำหน้าที่เป็นทั้งกะโหลกซอและคันซอ ซึ่งแตกต่างจากซอในภูมิภาคอื่นของประเทศไทย ไม้ไผ่ที่ใช้ขึ้นอยู่บนเขา โดยตัดในช่วงที่กำลังผลิแขนงแตกใบอ่อน เรียกว่า “ไม้กุ” แล้วนำไปตากแดดจนแห้งอยู่ตัว ก่อนจะนำไปขูดเปลือก เจาะรู ร้อยสาย เข้ากับลูกบิด บั้งหรือกระบอกไม่ไผ่นั้นทำหน้าที่เป็นกล่องเสียงเช่นเดียวกับกะโหลกซอ ด้านหนึ่งของกระบอกวางชิ้นไม้เล็ก ๆ เรียกว่า หย่อง ทำหน้าที่ยกสายซอทั้งสองสาย ซึ่งทำจากสายห้ามล้อจักรยาน สายหนึ่งเรียกว่า “สายไล่เสียง” ทำหน้าที่ดำเนินทำนอง สายที่สองเรียกว่า “สายกล่อมเสียง” ทำหน้าที่เป็นเสียงประสาน ให้สูงขึ้น วางพาดขึงไปยังลูกบิดที่ทำจากลิ่มไม่สองชิ้นบริเวณปลายด้านตรงข้ามของกระบอก ถัดมาเล็กน้อยมีรัดอกที่ทำจากหวายรัดสายซอทั้งสองให้สัมผัสเข้ากับตัวกระบอก เครื่องดนตรีนี้ยังใช้โดย ไททัญ จังหวัดเหงะอาน จังหวัด เวียดนาม เรียกว่า "สีสาลอ (xi xa lo)"
ซอบั้งนิยมบรรเลงร่วมกับเครื่องดนตรีอื่น เช่น พิณ และแคน โดยใช้คันชักสีให้เกิดเสียง ร่วมกับแคน และปี่ผู้ไท มีเสียงที่อ่อนหวานเป็นเอกลักษณ์เฉพาะตัว 
ในด้านระบบเสียงซอบั้งของชาวบ้านบ่อแก้วพบว่ามีเสียงหลักที่ใช้ในการบรรเลงบทเพลงอยู่ 6 เสียง คือ F# A# B C# E F# ซึ่งเป็นระบบเสียงห้าเสียง (Pentatonic Scale) โดยอยู่ในโครงสร้างของบันไดเสียง F# Minor Pentatonic Scale การบรรเลงจะสีทั้งสองสายพร้อมกัน โดยมีทำนองเพลงที่บรรเลงคือลายล่องขวง ลายลำภูไท ลายลำให้พร ลายเดินดง และลายสุดสะแนน ซอบั้งใช้ในเฉพาะกลุ่มบุคคลในชุมชน และบทบาทของซอบั้งในบริบทเชิงพิธีกรรมในชุมชน
วิธีการทำซอบั้ง.
วัสดุและอุปกรณ์การประดิษฐ์ซอบั้งของชาวบ้านบ่อแก้วประกอบด้วยไม้ไผ่ มีดโต้ มีดไส มีดเจาะ เหล็กซี สายเบรกรถจักรยาน สายเอ็นไนลอน สายพลาสติก และยางไม้ต้นซาด โดยมีขั้นตอนและวิธีการประดิษฐ์ซอบั้งที่สำคัญ คือ
วังเจ้าเขมร

วังเจ้าเขมร เป็นสถานที่ประทับของพระมหากษัตริย์ พระญาติวงศ์ และข้าราชบริพารของราชสำนักกัมพูชา ตั้งอยู่ติดถนนเจริญกรุง ริมสะพานดำรงสถิต ตำบลสามยอด จังหวัดพระนคร (ปัจจุบันขึ้นกับแขวงวังบูรพาภิรมย์ เขตพระนคร กรุงเทพมหานคร) เพราะตามธรรมเนียมราชสำนักกัมพูชาตั้งแต่ปลายคริสต์ศตวรรษที่ 18 เป็นต้นมา พระมหากษัตริย์กัมพูชาทุกพระองค์ (ยกเว้นพระนางเจ้ามี) ทรงเข้ารับการศึกษาที่กรุงเทพมหานคร และเป็นสถานที่ลี้ภัยทางการเมืองของเจ้านายกัมพูชาบางพระองค์
ประวัติ.
เจ้านายของกัมพูชาเข้ามาพำนักในดินแดนสยามมีมาตั้งแต่ยุคกรุงศรีอยุธยาแล้ว กระทั่งในรัชสมัยพระบาทสมเด็จพระพุทธยอดฟ้าจุฬาโลกมหาราชแห่งกรุงรัตนโกสินทร์ มีเจ้านายเขมรย้ายเข้ากรุงเทพมหานครหลังเกิดความขัดแย้งภายในราชสำนัก เจ้านายที่อพยพมาในคราวนั้นคือ สมเด็จพระนารายณ์รามาธิบดีศรีสุริโยพรรณ หรือนักองค์เอง พระบาทสมเด็จพระพุทธยอดฟ้าจุฬาโลกมหาราชทรงชุบเลี้ยงนักองค์เอง ส่วนนักองค์อีและนักองค์เภา เข้ารับราชการเป็นบาทบริจาริกาในสมเด็จพระบวรราชเจ้ามหาสุรสิงหนาท และได้พระราชทานที่ดินสำหรับสร้างวังเจ้าเขมร ณ ตำบลคอกควาย หรือคอกกระบือ (ปัจจุบันคือแขวงยานนาวา เขตสาทร กรุงเทพมหานคร) เมื่อราว พ.ศ. 2321 หรือ พ.ศ. 2325 ต่อมาโปรดให้รื้อพระตำหนักที่ตำบลคอกกระบือใน พ.ศ. 2335 ไปสร้างวังเจ้าเขมรขึ้นใหม่บริเวณปากคลองหลอดวัดราชนัดดาบนเกาะรัตนโกสินทร์ ตรงข้ามทางทิศใต้ของวัดสระเกศราชวรมหาวิหาร แล้วเสร็จเมื่อ พ.ศ. 2329
หลังสมเด็จพระนารายณ์รามาธิบดีศรีสุริโยพรรณ หรือนักองค์เอง และสมเด็จพระอุไทยราชาธิราชรามาธิบดี หรือนักองค์จัน กลับไปครองกรุงกัมพูชา ก็พาครอบครัวบางพระองค์กลับไปด้วย แต่ก็ยังเสด็จกลับมาประทับที่กรุงเทพมหานครเพื่อทรงเยี่ยมพระญาติวงศ์ที่ยังรับราชการอยู่ในราชสำนักสยามเป็นระยะ แม้สมเด็จพระนารายณ์รามาธิบดีศรีสุริโยพรรณจะเสด็จกลับไปเสวยราชสมบัติที่กรุงกัมพูชาแล้ว แต่นักนางไชย ซึ่งเป็นพระชนนี ยังคงอาศัยอยู่ภายในวังเจ้าเขมรตราบจนสิ้นชีวิต กษัตริย์กัมพูชายังส่งพระราชโอรสมาเล่าเรียนที่กรุงเทพมหานครตามพระราชธรรมเนียม เช่น พระบาทสมเด็จพระนโรดม บรมรามเทวาวตาร พระบาทสมเด็จพระสีสุวัตถิ์ รวมทั้งพระองค์เจ้าวัตถา พระมหากษัตริย์สยามเองก็ให้การอุปการะอย่างพระราชบุตรบุญธรรม ภายในวังเจ้าเขมรจะมีครูสอนภาษาเขมรและไทย แต่พระบาทสมเด็จพระนโรดม บรมรามเทวาวตารที่เคยประทับในวังนี้ "...ตรัสแต่ภาษาไทย ถึงกล่าวกันว่าตรัสเขมรมิใคร่คล่อง"
ในเวลาต่อมาหลังกัมพูชาตกเป็นอาณานิคมของฝรั่งเศส วังเจ้าเขมรก็โรยราลง คงหลงเหลือเจ้านายเขมรอยู่ไม่มาก ในช่วง พ.ศ. 2401 เป็นต้นมา จำนวนเจ้านายเขมรชั้นสูงในวังเริ่มลดลงโดยลำดับ แล้วถูกแทนที่ด้วยเจ้านายเขมรระดับล่าง หนึ่งในนั้นคือ พระอินทเบญญา (สะราคำ วัตถา) หรือนักสะราคำ พระนัดดาของพระองค์เจ้าวัตถา เป็นต้นสกุลวัตถา ซึ่งรับราชการอยู่ในประเทศไทยจนสิ้นชีวิต ชุมชนชาวเขมรรอบวังเจ้าเขมรก็สูญหายไปพร้อมกับความเจริญของเมืองหลวง ทั้งการเวนคืนที่ดินเพื่อสร้างถนน และอัคคีภัยที่ผลาญชุมชน ลูกหลานชาวเขมรได้กลืนกลายเป็นชาวไทยโดยสมบูรณ์ ชุมชนเขมรเก่าก็ถูกแทนที่ด้วยอาคารพาณิชย์ของชาวไทยเชื้อสายจีน
โรคกล้ามเนื้ออ่อนแรงแลมเบิร์ท-อีทัน

โรคกล้ามเนื้ออ่อนแรงแลมเบิร์ท-อีทัน หรือบางครั้งเรียก โรคเลมส์ (LEMS) เป็นความผิดปกติที่เกิดจากภูมิต้านทางตนเองที่พบได้ยาก มีอาการคือกล้ามเนื้ออ่อนแรงที่แขนขา และในระยะที่รุนแรงของโรค ผู้ป่วยอาจเกิดอาการอ่นแรงที่กล้ามเนื้อที่ใช้หายใจ และบางส่วนมีปัญหากับการประสานการทำงานกล้ามเนื้อ (อะตักเซีย)
ราว 60% ของผู้ป่วย LEMS มีมะเร็งเป็นพื้นหลัง โดยชนิดที่พบมากสุดคือมะเร็งปอดเซลล์เล็ก จึงอาจเรียกโรคนี้ว่าเป็นพวกกลุ่มอาการพารานีโอพลาสติก (อาการที่เกิดขึ้นภายหลังมะเร็งที่ใด ๆ ในร่างกาย) เลมส์เกิดจากการทำงานของแอนทิบอดีต่อแคลเซียมชานเนลชนิดไม่พึ่งพาศักย์ไฟฟ้าที่เยื่อหุ้มฝั่งพรีซิแนปติกเมมเบรนในนิวโรมัสคูลาร์จังก์ชั่น (จุดเชื่อมต่อระหว่างเส้นประสาทและกล้ามเนื้อที่ไปเลี้ยง) การตรวจวินิจฉัยนั้นใช้การยืนยันโรคผ่านการทำอิเล็กโตรไมโยกราฟและการตรวจเลือด รวมถึงต้องแยกจากไมยัสเธเนียเกรวิส ซึ่งเป็นโรคภูมิต้านตนเองตนเองที่มีกลไกเกิดโรคเกี่ยวข้องกันกับเลมส์
พบผู้ป่วยอยู่ราว 3.4 คนต่อประชากรหนึ่งล้านคน พบมากในผู้ที่อายุมากกว่า 40 ปี แต่พบได้ทั่วไปในทุกช่วงอายุ
อำเภอไอโก

อำเภอไอโก  เป็นอำเภอที่ตั้งอยู่ทางตอนกลางของจังหวัดคานางาวะ ประเทศญี่ปุ่น ปัจจุบัน ประกอบด้วย 1 เมือง คือ ไอกาวะ และ 1 หมู่บ้าน คือ คิโยกาวะ นครอัตสึงิเคยเป็นส่วนหนึ่งของอำเภอไอโกมาก่อน
ประวัติศาสตร์.
อำเภอไอโกเป็นหนึ่งในเขตการปกครองย่อยของแคว้นซางามิ อำเภอไอโกมีอาณาเขตจากตอนกลางของซางามิไปยังทิศเหนือจนถึงอาณาเขตของแคว้นมูซาชิ ระหว่างแม่น้ำซางามิกับเทือกเขาทันซาวะ ที่ว่าการอำเภอตั้งอยู่ในบริเวณที่ตอนนี้เป็นส่วนหนึ่งของอัตสึงิ พื้นที่นี้เป็นส่วนหนึ่งของ"โชเอ็ง"ต่าง ๆ ที่อยู่ภายใต้การควบคุมของตระกูลโอเอะ และทายาท ซึ่งก็คือตระกูลโมริแห่งแคว้นศักดินาโชชู ตั้งแต่ยุคเฮอังมาจนถึงยุคเซ็งโงกุ ต่อมาได้กลายเป็นพื้นที่ที่มีการแก่งแย่งกันระหว่างตระกูลโฮโจยุคหลังแห่งโอดาวาระ และตระกูลทาเกดะแห่งแคว้นคาอิ ต่อมาในยุคเอโดะ พื้นที่นี้เป็นส่วนหนึ่งของแคว้นศักดินาโอดาวาระ แต่พื้นที่ส่วนใหญ่เป็นดินแดน"เท็นเรียว"ที่ปกครองโดย"โชกุน"ในเอโดะ โดยผ่านทหาร"ฮาตาโมโตะ"ต่าง ๆ ต่อมานับตั้งแต่ปี 1706 ตระกูลย่อยของตระกูลโอกูโบะในโอดาวาระได้รับการอนุญาตให้ก่อตั้งแคว้นศักดินาโองิโนะ-ยามานากะ ในพื้นที่ส่วนหนึ่งของอำเภอ โดยที่ส่วนอื่น ๆ ของอำเภออยู่ภายใต้การควบคุมของแคว้นศักดินาคาราซูยามะในแคว้นชิโมซะ
จากการฟื้นฟูเมจิในปี 1868 แคว้นศักดินาโองิโนะ-ยามานากะได้อยู่ภายใต้การควบคุมของแคว้นศักดินาซัมปุ (หรือแคว้นศักดินาชิซูโอกะ) ในขณะที่ดินแดนที่เหลือได้กลายเป็นส่วนหนึ่งของจังหวัดคานางาวะที่ก่อตั้งขึ้นใหม่ จากการยกเลิกระบบศักดินาในปี 1871 แคว้นศักดินาโองิโนะ-ยามานากะในอดีตได้กลายเป็นจังหวัดโองิโนะ-ยามานากะ และต่อมาเป็นส่วนหนึ่งของจังหวัดอาชิงารุซึ่งมีอยู่เป็นระยะเวลาสั้น ๆ และได้รวมเข้ากับจังหวัดคานางาวะในปี 1876
เหตุระเบิดในแบกแดด พ.ศ. 2564

เหตุระเบิดในแบกแดด พ.ศ. 2564 เป็นการโจมตีก่อการร้ายโดยมือระเบิดฆ่าตัวตาย 2 คนที่ตลาดนัดกลางแจ้งแห่งหนึ่งกลางกรุงแบกแดด ประเทศอิรัก ทำให้มีผู้เสียชีวิตอย่างน้อย 32 คน และมีผู้บาดเจ็บอีก 110 คน เหตุระเบิดครั้งนี้เป็นการโจมตีที่เกิดขึ้นไม่บ่อยนักในเมืองหลวงของอิรัก เนื่องจากแบกแดดแทบไม่ได้เผชิญเหตุโจมตีเช่นนี้อีกเลยนับตั้งแต่เหตุระเบิดใน พ.ศ. 2561 หลังการสูญเสียดินแดนของรัฐอิสลามอิรักและลิแวนต์ (ไอซิล) ในเดือนธันวาคม พ.ศ. 2560
ภูมิหลัง.
ระหว่างปี พ.ศ. 2546–2560 การโจมตีของผู้ก่อการร้ายเกิดขึ้นทั่วไปในอิรักโดยแบกแดดและเมืองใกล้เคียงตกเป็นเป้าหมายหลัก ตั้งแต่ปลายปี พ.ศ. 2560 ซึ่งเป็นช่วงที่รัฐอิสลามอิรักและลิแวนต์พ่ายแพ้ การโจมตีในลักษณะนี้กลายเป็นเรื่องที่พบไม่บ่อยในประเทศ เหตุโจมตีนองเลือดครั้งใหญ่ครั้งล่าสุดในสมัยหลังสงครามเกิดขึ้นในเดือนมกราคม พ.ศ. 2561 ในสถานที่เดียวกันกับที่เกิดเหตุระเบิดครั้งนี้ โดยส่งผลให้มีผู้เสียชีวิต 35 คน
การโจมตี.
ในเวลาเช้าตรู่ ตลาดเสื้อผ้าแห่งหนึ่งในจัตุรัสเฏาะยะรอน กรุงแบกแดด คลาคล่ำด้วยผู้คนที่กำลังจับจ่ายซื้อของหลังจากที่ตลาดกลับมาเปิดอีกครั้งเมื่อไม่นานมานี้ หลังจากปิดไปประมาณหนึ่งปีเนื่องจากการระบาดทั่วของโควิด-19 ในอิรัก ทันใดนั้นชายคนหนึ่งในฝูงชนก็ตะโกนขึ้นมาว่า "ผมปวดท้อง" เมื่อผู้คนรอบข้างเดินเข้าไปใกล้ เขาก็กดชนวนระเบิด และในขณะที่ผู้คนเข้าไปช่วยเหลือเหยื่อระเบิดครั้งแรก มือระเบิดฆ่าตัวตายอีกคนก็ฉวยโอกาสกดระเบิดซ้ำ เหตุระเบิดทั้งสองครั้งส่งผลให้เหยื่อ 32 คนเสียชีวิต และอีกกว่า 110 คนบาดเจ็บ หลายคนในจำนวนนี้มีอาการสาหัส
ความรับผิดชอบ.
รัฐอิสลามอิรักและลิแวนต์ได้ออกมาอ้างความรับผิดชอบในการก่อเหตุระเบิดครั้งนี้ คำอ้างดังกล่าว (ซึ่งได้รับการเผยแพร่ออกมาหลังเกิดเหตุหลายชั่วโมง) ระบุว่าองค์กรได้พุ่งเป้าหมายไปยังมุสลิมชีอะฮ์
ปฏิกิริยาจากนานาชาติ.
กาตาร์, คูเวต, แคนาดา, จอร์แดน, ซาอุดีอาระเบีย, ตุรกี, ตูนิเซีย, บาห์เรน, ฝรั่งเศส, เยเมน, เลบานอน, สหรัฐ, สหรัฐอาหรับเอมิเรตส์, อิหร่าน, อียิปต์ รวมทั้งรัฐปาเลสไตน์ซึ่งได้รับการรับรองบางส่วน ออกมาประณามเหตุโจมตีครั้งนี้
ชิบามฮัฎเราะเมาต์

ชิบามฮัฎเราะเมาต์  หรือนิยมเรียกสั้น ๆ ว่า ชิบาม  เป็นเมืองในประเทศเยเมน มีผู้อยู่อาศัย 7,000 คน เป็นที่ตั้งศูนย์กลางของอำเภอชิบาม ในเขตผู้ว่าการฮัฎเราะเมาต์ เมืองนี้เป็นที่รู้จักจากอาคารสูงสร้างด้วยอิฐดิน เป็นที่รู้จักในชื่อ "ชิคาโกแห่งทะเลทราย"  หรือ "แมนแฮตตันแห่งทะเลทราย" .
ประวัติศาสตร์.
จารึกที่เก่าแก่ที่สุดที่พบบันทึกเกี่ยวกับเมืองนี้มีอายุย้อนกลับไปราวคริสต์ศตวรรษที่ 3 ในอดีตเคยเป็นราชธานีของอาณาจักรฮัฎเราะเมาต์
ในคริสต์ศตวรรษที่ 20 เมืองนี้เป็นหนึ่งในสามเมืองหลักของรัฐสุลต่านอัลกุอัยฏี โดยอีกสองเมืองคืออัลมุกัลลาและอัชเชียะหร์
เมืองนี้ได้รับการขึ้นทะเบียนเป็นแหล่งมรดกโลกโดยยูเนสโก ตั้งแต่ปี ค.ศ. 1982 ในปี ค.ศ. 2008 ไซโคลนลูกหนึ่งก่อให้เกิดอุทกภัยครั้งใหญ่ในเมือง และเมืองนี้ได้รับความเสียหายบางส่วนระหว่างสงครามกลางเมืองเยเมน หลังจากที่กลุ่มผู้ก่อการกำเริบได้จุดชนวนระเบิดติดรถ รวมถึงเคยมีการวางระเบิดในเมืองเนื่องมาจากกองกำลังต่าง ๆ ในปี ค.ศ. 2015 ยูเนสโกประกาศให้เมืองชิบามฮัฎเราะเมาต์เป็น "แหล่งมรดกโลกทางวัฒนธรรมที่เสี่ยงอันตราย"
วันเดอร์เอ็ก ไพรออริตี

วันเดอร์เอ็ก ไพรออริตี (; โรมาจิ: "Wandā Eggu Puraioriti") เป็นซีรีส์อนิเมะออริจินอลของญี่ปุ่น สร้างโดยสตูดิโอ โคลเวอร์เวิกส์ ซีรีส์เป็นการร่วมงานผลิตของ Aniplex, NTV และ D.N. Dream Partners เขียนบทโดยชินจิ โนจิมะ กำกับโดยชิน วากาบายาชิ ออกแบบตัวละครโดยซากิ นากาฮาชิ สร้างสรรค์ดนตรีประกอบซีรีส์โดย DE DE MOUSE และ Mito ออกอากาศทางสถานีโทรทัศน์ NTV และช่องอื่น ๆ ตังแต่วันที่ 13 มกราคมถึง 31 มีนาคม พ.ศ. 2564 และออกอากาศตอนพิเศษในวันที่ 30 มิถุนายน พ.ศ. 2564 คานาตะ ไอกาวะ, โทโมริ คูซูโนโกิ, ชูกะ ไซโต และฮินากิ ยาโนะ ร้องเพลงปิดชื่อเพลง "Life is Cider" 
Funimation ได้รับลิขสิทธิ์ซีรีส์และเผยแพร่ผ่านเว็บไซต์ในทวีปอเมริกาเหนือและบริติชไอลส์ ในทวีปยุโรปผ่าน Wakanim และในออสเตรเลียกับนิวซีแลนด์ผ่าน AnimeLab. ส่วนในภูมิภาคเอเชียตะวันออกเฉียงใต้ มีการเผยแพร่ซีรีส์อนิเมะโดย ปีลีปีลี
ให้เสียงโดย: คานาตะ ไอกาวะ
เด็กสาวอายุ 14 ปีผู้มีภาวะตาสองสี (heterochromia) จึงตกเป็นเป้าของการถูกกลั่นแกล้ง เนื่องด้วยเหตุการณ์บางอย่างจึงไม่ได้ไปโรงเรียน 
ให้เสียงโดย: โทโมริ คูซูโนกิ
เด็กสาวอายุ 14 ปีผู้เงียบขรึมและสงวนท่าที ไม่มีความคิดจะทำความรู้จักกับผู้คน
ให้เสียงโดย: ชูกะ ไซโต
เด็กสาวอายุ 14 ปีผู้หุนหันพลันแล่นและตรงไปตรงมา ไม่มีความลังเลที่จะพูดสิ่งที่ใจคิด
ให้เสียงโดย: ฮินากิ ยาโนะ
เด็กสาวอายุ 14 ปีผู้มักถูกเข้าใจผิดว่าเป็นเด็กผู้ชายเพราะรูปลักษณ์ภายนอก
ตำนานฮอร์เท็นเซีย

ตำนานฮอร์เท็นเซีย (; โรมาจิ: "Orutanshia Sāga: Ao no Kishidan") เป็นวิดีโอเกมเล่นตามบทบาทเล่นฟรี พัฒนาโดย f4Samurai และ เซกา เปิดตัวในประเทศญี่ปุ่นเมื่อวันที่ 22 เมษายน พ.ศ. 2558 สำหรับระบบปฏิบัติการแอนดรอยด์และไอโอเอส ได้รับการดัดแปลงเป็นอนิเมะโทรทัศน์โดยสตูดิโอ Liden Films ออกอากาศระหว่างเดือนมกราคมถึงมีนาคม พ.ศ. 2564
ให้เสียงโดย: Yoshimasa Hosoya
ให้เสียงโดย: Yui Horie
ให้เสียงโดย: Kenjiro Tsuda
ให้เสียงโดย: Reina Ueda
ให้เสียงโดย: Aya Uchida
ให้เสียงโดย: Yuichiro Umehara
ให้เสียงโดย: Yū Kobayashi
A Knight Templar of Hortensia who wields a spear in combat.
ให้เสียงโดย: Tetsuya Kakihara
ให้เสียงโดย: Takehito Koyasu
A Knight Templar of Hortensia who gave his life to drive out Duke Regis from the castle during the rebellion. His sword was passed down to his son, Alfred.
ให้เสียงโดย: Kenji Nomura
The Duke of Camellia who makes a pact with dark powers to rebel against Hortensia and take control for himself. He can transform into a giant werewolf.
ให้เสียงโดย: Takuya Eguchi
A master archer who serves under Regis, he wields a custom-made bow that allows him to defend himself at close range as well as shoot down targets from afar.
ให้เสียงโดย: Yuka Ōtsubo
ให้เสียงโดย: Kazuma Horie
ให้เสียงโดย: Shūichi Ikeda
ให้เสียงโดย: Takaya Hashi
ให้เสียงโดย: Unshō Ishizuka (Game), Atsuki Tani (Anime)
ให้เสียงโดย: Takehito Koyasu
ให้เสียงโดย: Rie Kugimiya
ให้เสียงโดย: Miyuki Sawashiro
A young boy who was crowned King of Hortensia after his father died and his older sister, the Princess, went missing during the rebellion.
ให้เสียงโดย: Shizuka Itō
ให้เสียงโดย: Toshiyuki Morikawa
ให้เสียงโดย: Toshiyuki Morikawa
ให้เสียงโดย: Kōji Ishii
ให้เสียงโดย: Takahiro Sakurai
ให้เสียงโดย: Shigeru Chiba
ให้เสียงโดย: Kana Asumi
วัดประโชติการาม

วัดประโชติการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านวัดประโชติ ตำบลบางกระบือ อำเภอเมืองสิงห์บุรี จังหวัดสิงห์บุรี เจ้าอาวาสรูปปัจจุบันคือ พระครูเกษมธรรมโชติ (เกษม เขมรโต)
วัดประโชติการามตั้งเมื่อ พ.ศ. 2400 เดิมชื่อ วัดประชด หรือ วัดประโชติ ได้รับพระราชทานวิสุงคามสีมาเมื่อ พ.ศ. 2493 หลักฐานการสร้างไม่ปรากฏแน่ชัด มีเพียงตำนานที่เกี่ยวกับสิงหพาหุ ผู้มีพ่อเป็นสิงห์แล้วเกิดความอับอายที่มีพ่อเป็นสัตว์เดรัจฉาน จึงฆ่าพ่อตัวเองเสีย ภายหลังสำนึกในความผิดจึงไปสร้างพระนอนจักรสีห์และวัดสละบาปเพื่อเป็นการไถ่บาป แต่ก็ยังกลัวว่าบาปนั้นไม่ได้เบาบางลง จึงได้มาสร้างวัดประชดขึ้นอีกแห่ง โดยสร้างพระพุทธรูปยืนปางห้ามญาติศิลปะสมัยสุโขทัยขึ้น 2 องค์ ขนานนามว่า "หลวงพ่อทรัพย์" และ "หลวงพ่อสิน" หลวงพ่อทรัพย์ สูง 6 วา 7 นิ้ว และหลวงพ่อสิน สูง 3 วา 3 ศอก 5 นิ้ว ในอดีตหลวงพ่อสินอยู่ในสภาพทรุดโทรมมาก ครั้นเมื่อมีเณรรูปหนึ่งผ่านมาเห็น และได้ชักชวนชาวบ้านมาช่วยกันหาไม้ค้ำหลวงพ่อพร้อมอธิษฐานว่า หากภายภาคหน้าทำการค้าเจริญรุ่งเรืองจะนำเงินกลับมาบูรณะ ปรากฏว่าเป็นจริงดังคำขอ เณรรูปนั้นคือท่านมหาสม พ่วงภักดี หรือ ส.ธรรมภักดี ซึ่งเป็นเจ้าของโรงพิมพ์
อิหม่ามใหญ่อัลอัซฮัร

อิหม่ามใหญ่อัลอัซฮัร  หรือ ชัยค์ใหญ่แห่งอัลอัซฮัร  ผู้ดำรงตำแหน่งในปัจจุบันคืออะห์มัด มุฮัมมัด อัฏฏ็อยยิบ เป็นตำแหน่งอันทรงเกียรติของอิสลามนิกายซุนนีในประเทศอียิปต์ มุสลิมบางส่วนถือว่าเขามีอำนาจสูงสุดในแนวคิดโลกซุนนีและนิติศาสตร์อิสลาม และคงความมีอิทธิพลต่อผู้ติดตามเทววิทยาแบบอัชอะรีและมาตุรีดีทั่วโลก อิหม่ามใหญ่เป็นหัวหน้าประจำมัสยิดอัลอัซฮัร, มหาวิทยาลัยอัลอัซฮัร และมีส่วนเกี่ยวข้องร่วมกับมุฟตีใหญ่อียิปต์
ประวัติตำแหน่ง.
มีการก่อตั้งตำแหน่ง อิหม่ามใหญ่อัลอัซฮัร อย่างเป็นทางการใน ค.ศ. 1961 ในคริสต์ศตวรรษที่ 14 หัวหน้าอัลอัซฮัรได้ตำแหน่ง "มุชรีฟแห่งอัลอัซฮัร" และต่อมาคือ "นาซิร" แห่งอัลอัซฮัร และในสมัยจักรวรรดิออตโตมัน ก็ได้ตำแหน่งนี้จวบจนถึงปัจจุบัน
โคเด็กซ์ เลสเตอร์

โคเด็กซ์ เลสเตอร์ (บางครั้งรู้จักกันในชื่อ โคเด็กซ์ แฮมเมอร์ (Codex Hammer)) เป็นชุดสะสมผลงานทางวิทยาศาสตร์ของเลโอนาร์โด ดา วินชี โคเด็กซ์นี้ตั้งชื่อตามโทมัส โคกผู้ซื้อมันไปในปี ค.ศ. 1719; ซึ่งต่อมาได้ดำรงตำแหน่งเอิร์ลแห่งเลสเตอร์ เอกสารต้นฉบับยังคงอันดับหนังสือที่ราคาขายแพงเป็นอันดับสอง: หนังสือขายให้กับบิล เกตส์ที่บริษัทรับประมูลคริสตีส์ในวันที่ 11 พฤศจิกายน ค.ศ. 1994 ที่นิวยอร์กในราคา (เทียบเท่ากับ 53,222,898.79 ดอลลาร์สหรัฐใน ค.ศ. 2019).
วัดราชโกษา

วัดราชโกษา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงขุมทอง เขตลาดกระบัง กรุงเทพมหานคร ปัจจุบัน พระครูประสุตสารธรรม(พระอาจารย์ดำ) ดำรงตำแหน่งเจ้าอาวาส มีอาณาเขต 17 ไร่ มีธรณีสงฆ์ 7 ไร่เศษ ทิศเหนือติดคลองประเวศบุรีรมย์ ทิศตะวันออกติดถนนขุมทอง-ลำต้อยติ่ง
พ.ศ. 2446 พระยาเพชรพิไชย เจ้าจอมลิ้นจึ่ในรัชกาลที่ 5 และเจ้าพระยาสุรบดินทรสุรินทรฦๅไชยได้บริจาคที่ดินจำนวน 17 ไร่ 3 งาน 44 ตารางวา เพื่อสร้างวัด โดยสร้างเป็นวัดเมื่อ พ.ศ. 2450 หลังจากนั้นใช้ชื่อวัดว่า วัดพระยาเพชรพิไชย ตามชื่อผู้สร้างวัด แต่หลังจากนั้นพระยาเพชรพิไชยได้เลื่อนบรรดาศักดิ์เป็นพระยาราชโกษาในสมัยที่พระอาจารย์อิ่มเป็นเจ้าอาวาส จึงได้เปลี่ยนชื่อวัดเป็น "วัดราชโกษา"
จนกระทั่งคุณยายภัทร จารุจินดา (ผู้เป็นบุตรีเจ้าพระยาสุรบดินทร์และเป็นหลานพระยาเพชรพิไชย) กับคุณหญิงอุ่น มาพบวัดราชโกษาโดยบังเอิญหลังจากที่เสาะหาวัดเป็นเวลานาน เมื่อได้สนทนากับพระครูมานิต ธรรมคุณ เจ้าอาวาสรูปปัจจุบัน จึงทราบเรื่องราวว่าตระกูลเป็นผู้ทำนุบำรุงวัดมาแต่อดีต จึงได้ปวารณาตัวพร้อมที่จะร่วมทำนุบำรุงวัดตามบรรพบุรุษให้เจริญรุ่งเรืองสืบไป วัดได้รับพระราชทานวิสุงคามสีมาเมื่อวันที่ 15 มิถุนายน พ.ศ. 2466 ทำการผูกพัทธสีมาเมื่อ พ.ศ. 2499 
ภายในอุโบสถประดิษฐาน "หลวงพ่อดำ" เป็นพระพุทธรูปปางมารวิชัยประทับในซุ้มเรือนแก้วลายกระหนก คล้ายพระพุทธชินราช หล่อด้วยทองสัมฤทธิ์ ต่อมามีการจัดสร้างเหรียญหลวงพ่อดำเมื่อราว พ.ศ. 2460 หลวงพ่อดำองค์นี้ศักดิ์สิทธิ์ยิ่งนักจนมีการสร้างวัตถุมงคลออกมาหลายรุ่น
คาโอริ นาซูกะ

คาโอริ นาซูกะ (เกิดในวันที่ 24 เมษายน ค.ศ 1985) เป็นนักแสดงสาว นักพากย์ และนักร้องชาวญี่ปุ่น เธอรับบทเป็นนานาลี่ แลมเพอร์ลูชใน "โค้ด กีอัส", ตัวละครจำนวนมากใน "ยูเรก้า เซเว่น" และโคเซตต์ใน "" ในเดือนกุมภาพันธ์ ค.ศ. 2011 เธอประกาศว่าได้แต่งงานแล้ว และมีลูกสาวหนึ่งคนในวันที่ 1 มกราคม ค.ศ. 2012.
วัดจอมสุดาราม

วัดจอมสุดาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงถนนนครไชยศรี เขตดุสิต กรุงเทพมหานคร
วัดจอมสุดารามสร้างขึ้นเมื่อประมาณ พ.ศ. 2390 เป็นพระตำหนักของพระเจ้าราชวรวงศ์เธอ พระองค์เจ้าดาราวดี ซึ่งพระเจ้าราชวรวงศ์เธอ เจ้าฟ้าอิศราพงศ์ พระราชทานให้สร้างวัด แต่ชาวบ้านนิยมเรียกอีกชื่อหนึ่งว่า วัดไพรงาม เมื่อพระบาทสมเด็จพระจุลจอมเกล้าเจ้าอยู่หัว เสด็จพระราชดำเนินมาถวายผ้าพระกฐินจึงทรงพระกรุณาโปรดเกล้าโปรดกระหม่อมพระราชทานนามวัดใหม่ว่า "วัดจอมสุดาราม" เป็นพระเกียรติแก่พระเจ้าราชวรวงศ์เธอ พระองค์เจ้าดาราวดี และพระราชทานวิสุงคามสีมาเมื่อ พ.ศ. 2404 ได้รับการขึ้นทะเบียนเป็นโบราณสถานอย่างเป็นทางการเมื่อวันที่ 13 กันยายน พ.ศ. 2539
อาคารเสนาสนะประกอบด้วยพระอุโบสถ มีลักษณะเป็นทางศิลปะสถาปัตยกรรมอาคารก่ออิฐถือปูน มีลวดลายปูนปั้นประดับที่บริเวณหน้าบันของประตูทางเข้าที่ผนัง และเพดาน ภายในพระอุโบสถมีภาพจิตรกรรมฝาผนัง ภายนอกพระอุโบสถมีใบเสมาคู่ เจดีย์ย่อมุมไม้สิบสอง และตุ๊กตาสิงห์ของจีนทำจากหินอยู่เป็นระยะ ๆ ล้อมรอบด้วยกำแพงแก้ว นอกจากนี้ยังมีพระพุทธรูปศิลาสมัยสุโขทัย เรียกกันโดยทั่วไปว่า "หลวงพ่อโพธิ์" อาคารเสนาสนะอื่น ๆ ได้แก่ วิหาร รอยพระพุทธบาท หอระฆัง และศาลาท่าน้ำ
วัดพรพระร่วงประสิทธิ์

วัดพรพระร่วงประสิทธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงออเงิน เขตสายไหม กรุงเทพมหานคร ปัจจุบันมี พระครูพิทักษ์รัตนานุกิจ (ดร.ณรงค์กิจ สุกิจฺโจ) ดำรงตำแหน่งเจ้าอาวาสวัดพรพระร่วงประสิทธิ์ เจ้าคณะเขตสายไหม กรุงเทพมหานคร
วัดพรพระร่วงประสิทธิ์เริ่มก่อตั้งเมื่อปี พ.ศ. 2508 โดยมีหลวงพ่อพระร่วง วิเสเสอิ (พระโอรสในกรมหลวงชุมพรเขตอุดมศักดิ์) เป็นผู้ก่อตั้ง เดิมวัดแห่งนี้เป็นทุ่งนา หลวงพ่อพระร่วง วิเสเสอิ ได้เดินธุดงค์มาปักกลดเจริญสมณธรรมบริเวณนี้ ท่านได้ออกบิณฑบาตโปรดญาติโยม จนมีญาติโยมที่พบเห็นปฏิปทาด้านการปฏิบัติธรรมของท่าน เกิดความเลื่อมใสศรัทธา อีกทั้งในบริเวณนั้นการคมนาคมไปมาหาสู่กันเป็นเรื่องยากลำบากเพราะยังไม่มีถนนหนทาง ต้องเดินทางโดยเรือไปตามคลองน้อยใหญ่ในหน้าฝนและหน้าน้ำ ส่วนในหน้าแล้งต้องอาศัยคันนาเป็นเส้นทางสัญจร การเดินทางไปวัด เช่น วัดออเงิน วัดพระยาสุเรนทร์ หรือวัดหนองผักชี ก็มีระยะทางไกล จึงดำริชักชวนเพื่อนบ้านใกล้เรือนเคียงถวายที่ดินให้ท่าน และให้ท่านเป็นผู้นำในการก่อตั้งวัด จากข้อมูลกรมการศาสนา วัดนี้ตั้งเป็นวัดเมื่อวันที่ 16 สิงหาคม พ.ศ. 2510 ได้รับพระราชทานวิสุงคามสีมาเมื่อวันที่ 24 มิถุนายน พ.ศ. 2539
อาคารเสนาสนะและสิ่งศักดิ์สิทธิ์ภายในวัด ได้แก่ วิหารหลวงพ่อพระร่วง วิเสเสอิ (องค์ปฐมผู้สร้างวัด) อุโบสถซึ่งประดิษฐ์สถานหลวงพ่อเพชรพุทธประสิทธิ์พระศักดิ์สิทธิ์เป็นพระประธานภายในพระอุโบสถ บ่อน้ำทิพย์ซึ่งหลวงพ่อพระร่วง วิเสเสอิ ได้ธุดงค์จาริกมาและอธิษฐานปักกลดบริเวณนี้ (เป็นบ่อน้ำที่ศักดิ์สิทธิ์) ศาลเสด็จเตี่ยกรมหลวงชุมพรเขตอุดมศักดิ์ ศาลเจ้าแม่กวนอิม หลวงพ่อใหญ่(ขาว) หอระฆัง ศาลาการเปรียญ อีกทั้งในวัดยังมีโรงเรียนอนุบาลวัดพรพระร่วง ซึ่งเป็นโรงเรียนการกุศลของวัดในพระพุทธศาสนาที่เป็นดำริของหลวงพ่อพระครูพิทักษ์รัตนานุกิจ ดร. เจ้าอาวาสรูปปัจจุบันให้สร้างขึ้นเพื่อเด็กและเยาวชนได้มีที่เล่าเรียน และห้องสมุดชุมชน
ร้านขายชุดเกราะสำหรับผู้ใหญ่ในโลกแฟนตาซี

ร้านขายชุดเกราะสำหรับผู้ใหญ่ในโลกแฟนตาซี (; โรมาจิ: "Otona no Bōguya-san") เป็นซีรีส์การ์ตูนญี่ปุ่นสี่ช่องโดยฟูมิ ยายามิยะ เผยแพร่ครั้งแรกเมื่อวันที่ 15 กันยายน พ.ศ. 2560 ผ่านเว็บไซต์เว็บคอมมิก "GANMA!" เรื่องราวเกี่ยวกับชีวิตประจำวันของเคาตซ์ พนักงานคนใหม่ของร้านขายชุดเกราะที่ขายเฉพาะชุดเกราะเซ็กซี่เผยเนื้อหนังของนักผจญภัยหญิงที่สร้างด้วยค่าสถานะสูงแต่ขายในราคาถูก ทำให้สถานะทางการเงินของร้านเข้าขั้นวิกฤต จึงต้องพยายามแก้ปัญหานี้ขณะที่ต้องรับมือกับเพื่อนรับงานและลูกค้าไปด้วย หนังสือการ์ตูนรวมเล่มเล่มแรกวางจำหน่ายเมื่อวันที่ 12 พฤศจิกายน พ.ศ. 2561 โดยสำนักพิมพ์ Earth Star Entertainment
"ร้านขายชุดเกราะสำหรับผู้ใหญ่ในโลกแฟนตาซี" ได้รับการดัดแปลงเป็นอนิเมะขนาดสั้นโดยสตูดิโอ IMAGICA Lab ออกอากาศระหว่างวันที่ 9 ตุลาคมถึง 25 ธันวาคม พ.ศ. 2561 แต่ละตอนมีความยาว 4 นาที อนิเมะออกอากาศทางช่อง Tokyo MX และ BS11 และเผยแพร่ทางแอปพลิเคชัน Ganma! app กับบริการ AbemaTV ยังมีตอนพิเศษเพิ่มเติมอีก 3 ตอนที่ออกอากาศระหว่างวันที่ 6 ถึง 20 มีนาคม พ.ศ. 2563 ฤดูกาลที่ 2 เริ่มออกอากาศระหว่างวันที่ 2 มกราคม พ.ศ. 2564 ถึง 20 มีนาคม พ.ศ. 2564
ให้เสียงโดย: มาร์ก อิชิอิ
ตัวละครหลักของซีรีส์ เป็นผู้กล้าผู้หางานทำ แล้วได้มาทำงานเป็นพนักงานร้านขายเสื้อเกราะ
ให้เสียงโดย: นาโอะ โทยามะ
พนักงานหญิงที่ทำงานที่ร้าน มักได้รับหน้าที่เป็นนางแบบลองเสื้อเกราะหลากหลายชนิด 
ให้เสียงโดย: ทากาฮิโระ ซากูไร
เจ้าของร้าน มีนิสัยจริงจังโดยธรรมชาติ
ให้เสียงโดย: มิกาโกะ โคมัตสึ
ลูกค้าขาประจำของร้าน ชอบแกล้งเคาทซ์ เป็นนักดาบหญิงที่แข็งแกร่ง 
ให้เสียงโดย: ยุย โองุระ
ให้เสียงโดย: เอนาโกะ
จอมมารผู้แข็งแกร่งในร่างของเด็กผู้หญิง
ให้เสียงโดย: 
เอลฟ์ที่แต่งตัวข้ามเพศและเป็นลูกค้าของร้าน
ให้เสียงโดย: 
จอมเวทย์และลูกค้าของร้าน
สนธิสัญญาเวียนนา (ค.ศ. 1864)

สนธิสัญญาเวียนนา  เป็นสนธิสัญญาสันติภาพซึ่งลงนามเมื่อวันที่ 3 ตุลาคม ค.ศ. 1864 ในเวียนนา ระหว่างจักรวรรดิออสเตรีย, ราชอาณาจักรปรัสเซีย กับราชอาณาจักรเดนมาร์ก อันยุติสงครามสงครามชเลสวิชครั้งที่สอง
วัดโบสถ์บน

วัดโบสถ์บน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านบางค้อ ตำบลบางคูเวียง อำเภอบางกรวย จังหวัดนนทบุรี เป็นสถานที่สำคัญ 1 ใน 6 แห่งบนเส้นทางมหาปูชนียาจารย์ที่เกี่ยวเนื่องกับพระเดชพระคุณหลวงปู่วัดปากน้ำ ภาษีเจริญ พระมงคลเทพมุนี (สด จนฺทสโร) ครูผู้ค้นพบวิชชาธรรมกาย 
วัดโบสถ์บนสร้างขึ้นราว พ.ศ. 2300 ในสมัยอยุธยา ไม่ทราบประวัติและนามผู้สร้าง กล่าวกันว่าพระมหากษัตริย์ในสมัยกรุงศรีอยุธยาเคยเสด็จมาประทับอยู่บริเวณที่ตั้งวัดนี้ ภายหลังทรงยกที่ดินให้สร้างเป็นวัด โดยโปรดเกล้าฯ ให้สร้างถาวรวัตถุที่เป็นศิลปกรรมแบบอยุธยา มีเอกลักษณ์คือ พระอุโบสถเป็นรูปทรงเรือสำเภา วัดได้รับพระราชทานวิสุงคามสีมาเมื่อประมาณ พ.ศ. 2310 
อาคารเสนาสนะและปูชนียวัตถุ ได้แก่ พระอุโบสถหลังเดิมซึ่งได้รับการขึ้นทะเบียนเป็นโบราณสถานในความดูแลของกรมศิลปากร และมีบันทึกของกรมศิลปากรว่าเคยบูรณะเมื่อปี พ.ศ. 2475 เนื่องจากหน้ามุขของพระอุโบสถพังทลายจึงเปลี่ยนหน้ามุขและกระเบื้องมุงหลังคาใหม่ และประมาณปี พ.ศ. 2500 ซ่อมผนังที่เสื่อมสภาพอีกครั้งหนึ่ง ภายในประดิษฐานพระประธานนามว่า "พระพุทธชินราช" และมีพระพุทธรูปบริวาร 28 องค์ และพระอัครสาวก 2 องค์ ส่วนพระประธานในอุโบสถหลังใหม่ พระพุทธบาทจำลองกว้าง 1 ศอกเศษ ยาว 3 ศอกเศษ สมเด็จพระพุฒาจารย์ (โต พฺรหฺมรํสี) สร้างถวายไว้เมื่อ 100 กว่าปีที่แล้ว เจดีย์เหลี่ยมย่อมุมไม้สิบสอง 4 องค์ หน้าอุโบสถหลังเดิม หน้าวัดติดกับคลองบางกอกน้อย มีหอนาฬิกาซึ่งสร้างเมื่อ พ.ศ. 2532 กุฏิสงฆ์จำนวน 15 หลัง เป็นอาคารไม้และครึ่งตึกครึ่งไม้ และหอสวดมนต์ซึ่งสร้างเมื่อ พ.ศ. 2520
ใกล้วัดมีตลาดน้ำวัดโบสถ์บน เปิดให้บริการทุกวัน วัดมีการจัดการทำบุญทอดผ้าป่ากลางลำน้ำซึ่งเป็นประเพณีที่หาชมได้ยากยิ่ง